
SE CERE 
ANULAREA 
REZOLUTIEI 

CU PRIVIRE LA 


GOLFUL TONKIN 


INCERCAREA senatorului Charles 
Mathias de a obţine retragerea rezolu- 
tiei cu privire la Golful Tonkin se bu- 
curä de un sprijin cälduros, in Senat, 
din motive intemeiate. 

In primul rind, un mare numär de 
legiuitori ar dori să-l oblige pe prese- 
dintele Nixon să respecte actuala sa 
politică de retragere a trupelor ame- 
ricane din Vietnam cît mai curînd po- 
sibil. „Rezoluţia Mathias“ ar sluji a- 
cestui obiectiv. În al doilea rînd, mem- 
brii Congresului sînt dornici să scape 
de amărăciunea pe care au resimtit-o 
ca urmare a faptului cä prin documen- 
tul cu privire la Golful Tonkin au ab- 
dicat de la împuternicirile lor. 

În urmă cu numai un an, retragerea 
rezoluţiei în această problemă ar fi pă- 
rut de neconceput, Administrația John- 
son obișnuia să reamintească criticilor 
rezoluţiei care a deschis calea războiu- 
lui la scară mare în Vietnam, că pot 
cere oricind retragerea ei. Dar aceasta 
nu era decit un alt mod de a le spune 
că se pot lovi cu capetele de zid. A- 
cum, climatul s-a schimbat. O majo- 
ritate din Congres, ca si din ţară, re- 
cunoaște că rezoluția cu privire la Gol- 
ful Tonkin a constituit o gafă de mari 
proporții. 

Motivul esenţial al acestei schimbări 
de atitudine este deziluzia tot mai larg 
răspîndită provocată de război. Faptul 
că Statele Unite sînt nevoite să se re- 
tragă din Vietnamul de sud după ce 
au irosit acolo multe vieți omenești si 
sume mari de bani, determină milioane 
de oameni să se întrebe cum s-a putut 
ca America să se împotmolească de la 
bun început în această mlaștină. 

Membrii Congresului știu prea bine 
că președintele Johnson a trimis în gra- 
bă rezoluția Congresului după două în- 
tilniri între distrugătoare americane si 
nave de patrulare nord-vietnameze în 
Golful Tonkin, în august 1964. Deși a- 
mericanii implicati nu au fost răniți si 
distrugătoarele nu au suferit daune a- 
preciabile, președintele a ordonat ca 
represalii un bombardament puternic 


asupra Vietnamului de nord înainte de 
a cere sprijinul Congresului. Pe atunci, 
hotărîrea lui a fost interpretată, în ge- 
neral, ca un apel la unitate naţională. 

Secretarul de stat Dean Rusk şi mi- 
nistrul apărării Robert McNamara au 
prezentat Congresului rapoarte asupra 
întîlnirii din Golful Tonkin care con- 
stituiau, in cel mai bun caz, jumätäti 
de adeväruri si interpretäri denaturate. 
Comitetele congresionale implicate a- 
proape cä nu au fäcut vreo incercare 
de a lämuri faptele sau de a medita 
asupra pasului urias pe care jl fäceau. 
Nici in Camera Reprezentanţilor, nici 
in Senat nu a avut loc o dezbatere sem- 
nificativä. 

Discuţiile au părut menite mai cu- 
rînd să dea asigurări legiuitorilor scep- 
tici care se temeau că ar putea să dea 
cale liberă războiului. Fostul senator 
Daniel B. Brewster a dorit să știe dacă 
rezoluţia cuprinde vreun element care 
ar putea autoriza recomanda sau apro- 


ba debarcarea de efective americane 
mari în Vietnam. 
J. William Fulbright, preşedintele 


Comitetului pentru relații externe, a 
răspuns : „In rezoluție, asa cum o in- 
terpretez eu, nu există nimic care să ia 
în considerare acest lucru. Sînt de a- 
cord cu senatorul Brewster că ar fi ul- 
timul lucru pe care l-am dori. Totuşi, 
formulările rezoluţiei nu l-ar împiedi- 
ca. Ea ar autoriza ceea ce comandantul 
suprem ar considera necesar să facă“. 

Pe atunci, mulți au presupus si au 
declarat în mod expres că președintele 
s-ar adresa din nou Congresului dacă 
s-ar ivi necesitatea unei participări di- 
recte si pe scară mare la război, 

Cînd compară aceste cuvinte liniști- 
toare cu cei cinci ani de război din 
Vietnam, escaladat după bunul plac al 
preşedintelui, mulţi membri ai Congre- 
sului ajung acum la concluzia că au 
fost inselati şi lipsiţi de dreptul lor de 
a spune ultimul cuvînt în ce priveşte 
declararea unui război. Ei vor să în- 
drepte lucrurile. 

„Rezoluţia Mathias“ prezintă, însă, 
si un alt avantaj. Ea ar anula, de ase- 
menea, rezolutiile cu privire la Taivan, 
Orientul Mijlociu şi Cuba, care aprobă 
folosirea de forţe americane în străi- 
nătate la discretia președintelui. De a- 
semenea, ea ar anula proclamația pre- 
şedintelui Truman care declara starea 
de urgenţă naţională la începutul räz- 
boiului din Coreea, în 1950. Războiul 
din Coreea a fost inițiat şi dus timp de 
trei ani de Casa Albă fără nici o au- 
torizatie din partea Congresului. 

In Congres se impune tot mai mult 
părerea că preşedintelui nu i se va 
permite să angajeze tara într-un räz- 
boi prin decret executiv. Marea însem- 
nătate a ,,Rezolutiei Mathias“ constă in 
faptul că ar putea oferi Congresului 
tocmai formula de care are nevoie pen- 
tru a anula dovada abdicărilor lui an- 
terioare, 


Merlo J. PUSEY 


reflector 


DOLARI IN LOC DE AUR? 


„Abia cînd auru-i ruinat, poţi să 
trăieşti nestingherit“ — astfel s-ar pu- 
tea transforma versurile lui Wilhelm 
Busch. „Detronarea“ aurului continuă. 
La ce foloseşte acest „metal barbar“, 
se întreabă lumea la Londra. Valuta 
de hirtie s-a impus de mult si func- 
ționează mai mult sau mai puţin bine. 
In circulația interoccidentalä, însă, 
nici oamenii de afaceri și nici băncile 
de emisie nu sint dispuse să accepte 
orice fel de bancnote. Valoarea unei 
valute se stabileşte încă într-un anu- 
mit raport faţă de aur. Dar aceasta 
devine din ce în ce mai mult teorie 
abstractă. Mai ales în ce priveşte va- 
luta-cheie a ordinii monetare ocei- 
dentale — dolarul american — despre 
care mai circulă ideea că, în princi- 
piu, ar mai putea fi schimbat pe aur. 

După ce Statele Unite au inundat 
întreaga lume cu dolari si n-au mai 
putut mentine convertirea în aur, a 
început o politică de „desprindere“ 
a dolarului de aur. La iniţiativa Sta- 
telor Unite, s-a interzis băncilor de 
emisie ale celor 114 ţări membre ale 
Fondului Monetar Internaţional să-și 
mărească fondurile de aur prin noi 
achiziţii. De 20 de luni, de cînd s-a 
luat această hotärire, preţul aurului 
a scăzut continuu şi ameninţă să co- 
boare chiar sub paritatea oficială de 
35 de dolari uncia. Ţările europene 
erau de părere să stăvilească scăde- 
rea în continuare a preţului aurului 
din motive de politică financiară. În 
timpul recentelor tratative din S.U.A. 
si Republica Sud-Africanä asupra pac- 
tului aurului, S.U.A. n-au dat atenţie 
„recomandărilor“ vest-europenilor, re- 
fuzind orice fel de compromis. 

Dolarul ar trebui, în concepţia ame- 
ricană, să devină o „stea fixă“ a sis- 
temului valutar al lumii occidentale. 
Numai că dolarul nu este atit de „fix“ 
ca un astru ci, cum spunea de curînd 
Blessing, președintele Băncii federale, 
dolarul este una din cele mai pericu- 
loase monede inflafioniste. 


(După Süddeutsche Zeitung) 


RASISTI ȘI ULTRARASISTI 


Partidul naţionalist (de guvernämint) 
din Republica Sud-Africanà este cu- 
noscut ca o formaţie rasistä si de ex- 
tremà dreaptä. Se pare, însà, cà, în 
concepţia unora din membrii săi, 
guvernul ar fi făcut „concesii“ în po- 
litica de apartheid. Acesta a fost mo- 
tivul scindării partidului. La alegerile 
din aprilie 1970, fracțiunea disidentä 
se va prezenta cu o platformă ultra- 
rasistă, sub denumirea de „partidul 
national renăscut“, si va fi condusă 
de Albert Hertzog (fiul unuia din ge- 
neralii buri care, la începutul secolu- 
lui, au luptat împotriva englezilor). 
Una din imputările formulate de Hert- 
zog la adresa foștilor săi tovarăşi vi- 
zează faptul că s-a acordat permisiu- 
nea de a intra în ţară unei echipe de 
rugbi din Noua Zeelandă, din care fă- 
ceau parte cîţiva indigeni maori. 


(După L’Espresso) 


O N N N A IO CO 


Raymond Cartier 


ŞI DACĂ 
ENGLEZII VOR 
SPUNE „NU“? 


ENOCH POWELL (adversar al aderä- 
rii Angliei la Piaţa comună — n. n.) re- 
prezintă aripa dreaptă a conservatori- 
lor, iar Emanuel Shinwell — pe cea 
stingă a laburiştilor. La ultima confe- 
rintà laburistà de la Brighton, el a fost 
cuprins de o adevărată euforie. „Arun- 
cati Piaţa comună la gunoi, calcati-o în 
picioare. Anglia n-are nevoie de ajuto- 
rul ei pentru a se fine pe picioare“. 

Laburiştii s-au opus adesea ideii aso- 
cierii Angliei cu continentul. „Labour 
Party“ era la putere in 1950, cînd s-a 
schiţat primul gest de unificare vest- 
europeană, „pool“-ul cărbunelui. Minis- 
trul afacerilor externe, Aneurin Bevan 
— povestește fostul secretar de stat 
Acheson — fusese cuprins de o furie 
deosebită. El susţinea că acordul repre- 
zintă o „lovitură sub centură“ aplicată 
Angliei, care nu va adera niciodată la 
el, ci îl va nimici. În numele vieţii sale, 
a fost implorat să se calmeze. Bevan s-a 
lăsat convins, dar s-au auzit în răspun- 
sul său referiri furibunde la Hitler, 
Robert Schumann şi Napoleon. 

Mai tirziu, un doctrinar laburist, 

Hugh Dalton, a scris o broşură pe care 
Partidul laburist a pus-o în vînzare la 
preţul de 8 pence. „Anglia, se putea citi 
în ea, nu este o insulă de coastă a Eu- 
ropei. În ciuda distanţei, noi sîntem mai 
aproape de verii de la capătul lumii — 
australieni si neozeelandezi — decît de 
continentali“. 
. Doctrina ofieialä a Partidului laburist 
a evoluat. El a luat pe seama sa can- 
didatura Angliei la Piaţa comună, de- 
pusă de fapt de guvernul conservator 
precedent. Lovindu-se, la rîndul său, de 
refuzul generalului de Gaulle, condu- 
cerea laburistă a declarat că-și menţine, 
totuşi, candidatura şi că va continua s-o 
susţină. Harold Wilson era la început 
ostil -Pieței comune. Studierea situaţiei 
britanice l-a determinat să-şi schimbe 
părerea. Ministrul afacerilor externe, 
Michael Stewart, a fost, de asemenea, 
-corivins.  Predecesorul său, George 
Brown, a luat conducerea campaniei 
pentru aderare. 

“Dar conducătorii trebuie să facă faţă 
nemulțumirii celor conduşi. Mai multe 
mari centrale sindicale — inclusiv cea 
„mai importantă, cea a transporturilor 
— s-au pronunţat deschis împotrivă. 
Problema n-a fost încă rezolvată în- 
tr-un congres. Cabinetul poate perse- 
vera pe linia sa „europeană“, dar „a- 
cordul bazei“ este nesigur. 


28 


Situaţia economică a Marii Britanii 
s-a ameliorat, iar balanţa de plăţi s-a 
redresat. Rezervele de schimb au depă- 
şit 1 miliard de lire sterline şi expan- 
siunea se reia. Cei care se impotrivesc 
arată rezultatele si spun: „Vedeţi? 
N-avem nevoie de Piaţa comună“. 

Tratatul de la Roma constituie un tot 
unitar. „Cei şase“ au confirmat-o la 
Haga. Or, tratatul de la Roma prevede 
libera circulaţie a miinii de lucru în in- 
teriorul comunităţii: mineri belgieni pot 
veni să extragă cărbune de la New- 
castle-Upon-Tyne, iar zidarii italieni pot 
lucra la Stokes-On Trent. Munca sträi- 
nilor poate duce, însă, la presiuni pa- 
tronale în sensul scăderii salariilor şi 
creşterii normelor de producţie. 

Dar argumentul prin care adversarii 
Pieței comune şi-au cîştigat aprobarea 
poporului britanic — şi pe care ei l-au 
reluat, în diverse împrejurări, sub di- 
ferite forme — este creșterea costului 
vietii. 

Dincolo de aceasta, dezaprobarea opi- 
niei publice britanice față de ideea Pie- 
tei comune este provocată, mai ales, de 
aşteptarea impusă si de veto-urile de 
pînă acum. În 1963, potrivit sondajelor 
Gallup, 47 la sută din englezi erau fa- 
vorabili aderării. În 1967, în momentul 
celei de-a doua candidaturi, proporția 
a crescut la 57 la sută pentru si doar 12 
la sută contra. Datele problemei erau 
aceleasi ca si azi, dar atunci, Anglia era 
sedusă de ideea „intrării în Europa“. 
Al doilea refuz francez a provocat un 
contracurent de scepticism si dezamä- 
gire. În timpul întîlnirii de la Haga, po- 
trivit unui sondaj al ziarului „Daily Te- 
legraph“, proporția de opinii favorabile 
aderării scăzuse la 21 la sută, față de 
4i la sută contra si 38 la sută indecisi 
sau indiferenti. 

În anul viitor, în Anglia vor avea loc 
alegeri. Data limită este 15 octombrie, 
iar cea probabilă — 15 martie. Avanta- 
jul conservatorilor de acum cîteva luni 
a fost simtitor redus prin cîțiva factori. 
„Coşmarul tory-lor — scria «Observer» 
— este că Wilson va spune «nu» celor 
şase. Există un milion de voturi care 
pot fi cistigate dacă se va drapa într-un 
stegar al Marii Britanii märete si inde- 
pendente“, Şi un milion de voturi ar a- 
sigura Partidului laburist un nou man- 
dat pe cinci ani. 


După o informatie a colaboratorului 
nostru, Sydney Smith, acest cosmar nu 
are temei. Wilson si Heath — angajati 
personal, si unul si celälalt, pentru 
cauza aderării — au căzui in secret de 
acord ca intrarea Angliei in Piata co- 
munä sä nu constituie miza principalä 
a alegerilor. Este, insä, imposibil de 
evitat ca mister Powell si mister Shin- 
well, si toţi Shinwellii si Powellii din 
cele două partide, să nu tindă să capi- 
talizeze reacţia naţională, provenită din 
străfundurile istoriei, şi sà nu încerce 
să convertească în voturi convingerile 
unui public înșelat. 


CONFLICTUL 


ÎN JURUL 
DIAMANTELOR 


EMOTIA suscitată de expulzarea, în- 
tr-un interval scurt, a 40 de tehnicieni 
francezi care activau in Repub'ica Afri- 
ca. Centrală în contul societăţii „Cen- 
tramines“, specializată în exploatarea 
diamantelor, continuă să fie vie la Pa- 
ris. Ministerul de externe francez, care 
nu a dramatizat totuşi situaţia, s-a rẹ- 
zumat, pentru moment, să deplingă fap- 
tul că guvernul de la Bangui nu l-a in- 
format asupra motivelor ucţiunii pre 
sedintelui Bokassa. Pentru această din 
urmă acţiune, însă, lucrurile sînt cla- 
re: Franța nu este vizată in mod 
special, decizia de expulzare lovind 
in toti tehnicienii firmei „Centra- 
mines“, filială a companiei ameri- 
cane „Diamond Distribution Inc“. 
Societatea americană, invitată sà 
achite sumele datorate de multă vreme 


(Din Life) 


Presedintele Bokassa 


cu titlul de redevente asupra benefi- 
ciilor obţinute prin exportul de dia- 
mante, nu a acceptat să plătească decit 
o parte din datorii. Pentru generalul 
Bokassa această atitudine este cu atit 
mai gravă, cu cit ea poate deveni un 
precedent. 


De la venirea sa la putere, în ianuarie 
1966, actualul preşedinte al Republicii 
Atrica Centrală a iniţiat o serie de mă- 
suri privind obţinerea independenţei 
economice. În ultimii ani, această ten- 
dintà s-a accentuat. Se apreciază în pre- 
zent că preşedintele ar intenţiona chiar 
să procedeze la naţionalizarea anumitor 
ramuri ale economiei, în mod deosebit 
a extractiei  diamantifere. Producția 
central africană de diamante, care re- 
prezintă 4,50 la sută din cea mondială 
este absorbită în principal de Statele 
Unite. 

Diamantele reprezintă principala bo- 
gätie a Republicii Africa Centrală. Ex- 
portul celor 600 000 carate extrase a- 


nual (53,3 la sută din valoarea totală a | 
exporturilor) aduce ţării valută în va- | 


loare de aproximativ 100 milioane do- 
lari. Incidentele economice ale acestei 
bogății sînt multiple. lată de ce exploa- 
tarea nu putea fi abandonată in intre- 
gime sectorului privat, 

Pînă în 1960, extracția diamantelor 
a constituit apanajul exclusiv al unor 
societăţi industriale finanţate de con- 


sorții americane, israeliene, franceze si : 


olandeze. Această activitate. foarte ren- 
tabilă pentru societăţile respective, ră- 
minea de importanţă marginală pentru 
stat. Guvernul a decis în aceste împre- 
iurări să efectueze o serie de schimbări. 
începînd din ianuarie 1961, cînd orice 
cetățean al ţării a obţinut dreptul de a 
prospecta şi comercializa pietrele pre- 
tioase, exploatarea diamantelor a cu- 


“noscut un „boom“ fără precedent, pro- 


ducfia trecînd de la 70000 carate in 
1960, la peste 540000 carate in 1966. 
La ora actualä, exploatarea „particu- 


larä“ furnizeazä circa 85 la sutä din 
productia totalä. 

Acest succes al exploatării „libere“ 
a avut totuși consecinţe sociale şi eco- 
nomice supărătoare. Între acestea, con- 
trabanda, practicată de numeroşi inter- 
mediari, ceea ce a determinat guvernul 
să decreteze o serie de măsuri energice, 
destinate să evite anarhia. prin con- 
trolul asupra colectării si comercializä- 
rii, să contribuie la dezvoltarea în an- 
samblu a economiei, prin investirea în 
alte ramuri a beneficiilor realizate din 
extracția diamantelor si, în fine, să pre- 
gătească condiţiile pentru obţinerea 
unor beneficii mai importante. Măsu- 
rile preconizate s-au materializat la 
20 iunie 1966, prin crearea unui „oficiu 
naţional al diamantului“, care grupează 
toate societăţile diamantifere. Noul or- 
gan a fost însărcinat cu colectarea şi 
comercializarea diamantelor firmelor 
individuale. S-a stabilit, de asemenea, 
că o parte din beneficiile obţinute de pe 
urma exportului, si anume 40 la sută, 
să fie vărsată în bugetul de stat. Aceas- 
tă citră, considerată ca excesivă de so- 
cietätile interesate, se află la originea 
conflictului dintre guvern şi acestea. 
conflict care a devenit rapid acut. 

În concepţia conducătorilor de la 
Bangui, noile măsuri tind să creeze 
condiţiile pentru preluarea completă 
de către stat a industriei diamantifere, 
prin controlarea exploatărilor si for- 
marea de tehnicieni proprii. Această 
politică nu a fost, însă, pe placul socie- 
tätilor străine, care au refuzat plata re- 
deventelor: Angajindu-se în această 
confruntare, generalul Bokassa a dis- 
pus închiderea birourilor vechiului 
oficiu. În fata fermitàtii guvernului, o 
parte din societăţi au dat înapoi. Face 
excepţie societatea ,,Centramines“, con- 
siderată la Bangui drept „reprezentanta 
cercurilor financiare care încearcă să-și 
dicteze, prin presiuni, politica asupra 
guvernului“. Hotàrîrea preşedintelui 
Bokassa, luată în apărarea intereselor 
naţionale, face, însă, ca această opoziţie 
a cercurilor occidentale să fie, mai cu- 
rînd sau mai tîrziu, sortită eșecului. 


N. NGONO 


Se Monde 


PARIS 


PERU 

SI 
INDEPENDENTA 
ECONOMICÄ 


Interviu cu generalul 
Velasco Alvarado 


„PERU a spus NU dependentei eco- 
nomice si, in mod sigur, nu existä nici 
o intenţie de a schimba această politică. 
Tara noastră şi-a cucerit independenţa 
naţională în secolul XIX. Acum este 
vorba de o altă luptă. aceea pentru con- 
solidarea independenţei economice. As- 


aparţine ţăranilor. Considerăm, în ceea 
ce ne privește, că «afacerea I.P.C.» este 
clasată. Reprezentanţii Companiei pot 
veni la Lima de cite ori doresc, dar noi 
nu vom reveni asupra poziţiei noastre. 
Pe de altă parte, reforma agrară va 
continua pînă își va atinge adevăratul 
scop, acela de a modifica structurile ar- 
haice ale agriculturii peruviene. Acelaşi 
lucru este valabil pentru cupru. Ducem, 
în prezent, tratative cu reprezentanţii 
lui «Southern Company» pentru exploa- 
tarea zăcămintelor de la Cuajone, în 
sudul Perului. Am expus deja condi- 
tiile noastre, 
ceda. Asteptäm 


asupra cărora nu vom 
răspunsul Companiei, 


Preşedintele Velasco Alvarado vorbind în cadrul unei reuniuni cu functio- 
narii guvernamentali 

1 
tăzi, petrolul este peruvian, iar pămîntul 

acordul urmind a fi semnat pinä la 
31 decembrie ac. Bineînţeles, conside- 
răm că investiţiile vor fi din nou pro- 
movate. Avem nevoie de credite pentru 
a face să progreseze o economie supusă, 
de aproape un an, unui adevărat blo- 
caj american. Dar nu vom negocia asu- 
pra a ceea ce pentru noi este esenţial. 
Nu avem de ce să ne tirguim. Am co- 
municat aceasta reprezentantului Com- 
paniei“. 

În acești termeni ne-a vorbit gene- 
ralul Velasco, președintele Perului, care 
ne-a primit recent la palatul Pizzaro 
din Lima. Ardoarea temperamentului 
său răzbate cînd este vorba de două 
subiecte : lupta împotriva oligarhiei pe- 
ruviene care a făcut legile acestei ţări 
direct sau prin intermediul forțelor ar- 
mate, incepind încă din secolul XIX; 
confruntarea cu interesele străine, care 
dânnează dezvoltării rationale a Pe- 
rului. 

„Au vrut sà ne strîngă cu usa pentru 
că am hotärit să luptăm împotriva si- 
tuatiei de dependentä. Am rezistat si 
continuăm să rezistäm în fata presiuni- 
lor directe sau indirecte. Cea mai mare 
parte a creditelor au fost blocate la 
Washington, s-a făcut totul pentru a 
descuraja capitalurile străine, pentru a 
agrava criza de încredera, chiar în inte- 
riorul ţării. Este evident că, în aceste 
condiţii, economia nu va putea occli 
multă vreme unele consecințe. E ade- 
vărat că şomajul a crescut, că aface- 
rile cunosc o oarecare stagnare, că rit- 
mul creşterii (producţiei — n.n.) riscă 
să scadă. Se intimplä, în virtutea iner- 
tiei. Or. noi avem nevoie de resurse, 
de fonduri pentru reforma agrară, pen- 
tru finanțarea planurilor noastre de 
dezvoltare...“ 

Tocmai această „conștiință realistă“ a 
determinat, în urmă cu trei săptămîni, 
începerea unor negocieri peruviene în 
vederea unui acord cu „Southern Com- 
pany“, acțiune pe care anumite cercuri 
— din rîndurile armatei și ale stîngii — 
o consideră „contrară suveranității Pe- 
rului“. Declaraţii recente ale generalu- 
lui Velasco si ministrului minelor, Mal- 
donado, au încercat să risipească ne- 
multumirea. În același sens, pregätiren 


unei noi legi asupra minelor tinde să 
liniştească sectoarele peruviene direct 
interesate. În ceea ce priveşte cuprul, 
planul de investiţii se ridică la circa 
350 de milioane de dolari, iar producţia 
ar putea ajunge de la 200000 tone la 
600 000 pe an, în 1975. Peru, care este 
al doilea producător de cupru în Ame- 
rica Latină, va urma îndeaproape Chile. 
a cărei producţie urmează să depășească 
un milion de tone în 1970. 

„Realitatea este, a continuat genera- 
lul Velasco Alvarado, că nu depindem 
numai de investițiile străine. Depindem 
si de strategia mondială a investiţiilor, 
de nivelul preţurilor la materiile prime. 
Este posibil să rupem acest cerc vicios ? 
Pesimiştii spun că nu. Optimistii, şi 
no! înşine, gîndesc exact contrariul. 
Este ceea ce am spus la Lima delega- 
tilor din Chile, Zambia, Congo (Kınsha- 
sa) şi Uganda, întruniti acum trei säp- 
tämini, pentru prima datä, intr-o con 
ferintà a ţărilor producătoare de cupru. 
Iată pentru ce ne preocupă în primul 
rînd scaderea dependenţei faţă de exte- 
rior, precizînd clar strategia noastră 
proprie. Vrem să controlăm centrele 
cave hotàrasc asupra rafinării şi comer- 
cializării. Aceste principn odată accep- 
tate. sîntem gata sà ne dovedim realis- 
mul şi bunăvoința...“ 

Negocierile, care s-au desfășurat la 
Bruxelles, în prezența ministrului eco- 
nomiei și finanţelor, generalul Morales 
Bermudez, asupra refinantärii datoriei 
externe a Perului (800 de milioane de 
dolari), nu au satisfăcut, se pare, gu- 
vernul peruvian. In special, poziția 
„dură“ adoptată de Franţa în timpul 
negocierilor a dezamăgit o ţară dornică 
să găsească în Europa „o contrapondere 
la dependența americană“. 

Conducătorii de la Lima, conştienţi 
de faptul că reprezintă un punct de 
orientare pentru Washington, ca si pen- 
tru alte guverne de pe continentul a- 
merican, au înțeles să-şi plaseze pra- 
blemele într-un context interamerican 
şi mondial. Cererile exprimate cu ocazia 
negocierilor asupra cuprului atestă un 
studiu atent al evoluției pieţei mon- 


diale. 
Marcel NIEDERGANG 


Laboratorul subacvatic „Cernomor — 24, construit de specialiştii sovietici. 
De curînd, „Cernomor — 2“ a efectuat, timp de trei săptămîni, cercetări 
ştiinţifice în Marea Neagră, la o adincime de 25 m 

Hans Peter 
TSCHUDI 


președintele Confederaţiei Helvetice 


În fiecare an, la mijlocul lunii de- 
cembrie, cele 22 de cantoane îl desem- 
ncază pe noul preşedinte al Confede- 
ratiei Helvetice. Preşedintele este ales 
în şedinţa reunită a celor două camere 
ale Parlamentului, Consiliul Naţional 
şi Consiliul Statelor. Parlamentul a- 
lege la fiecare 4 ani Consiliul federal 
(cabinetul), format din 7 membri, re- 
prezentanfi ai diferitelor cantoane. 
Membrii Consiliului Federal dețin 
cele 7 portofolii ale cabinetului, iar 
unul dintre ei, de obicei fostul vice- 
președinte, este ales, pe timp de un 
an, preşedinte. La 10 decembrie 1969, 
in funcţia de preşedinte, a fost ales 
vicepreşedintele şi şeful Departamen- 
tului Interior, Hans Peter Tschudi — 
cunoscută personalitate politică elve- 
tianä ; el a mai deţinut această func- 
tie în 1965. È 

Parlamentul s-a intrunit nu numai 
pentru alegerea noului presedinte, ci 
si pentru a numi alti doi membri ai 
cabinetului. La conducerea Departa- 
mentului Economiei publice a fost în- 
locuit Hans Schaffner cu Ernst Brug- 
ger, reprezentant al partidului ra- 
dical, destul de putin cunoscut în 
viaţa politică a Bernei si a ţării, fost 
membru în guvernul cantonal din Zii- 
rich. În Departamentul Politic, suc- 
cesorul lui Willy Spiihler este Pierre 
Graber, membru al partidului socia- 
list. 

Hans Peter Tschudi s-a născut la 
22 octombrie 1913, ca fiu al unui insti- 
tutor din cantonul Glarus. Bunicul său, 
Nikolaus Tschudi, a fost un cunoscut 
poet al ţăranilor elveţieni. Studiile si 
le face la Basel şi la Paris, obţinînd 
titlul de doctor în drept. Autor al ci- 
torva studii de legislaţie a muncii, el 
funcționează, între 1952 si 1959, ca pro- 
fesor la această disciplină, în cadrul 
Universităţii din Basel. Din 1944 pină 
în 1953, Tschudi face parte din Marele 
Consiliu de la Basel, iar din 1953 pinä 
in 1959, activeazä, in calitate de re- 
prezentant al partidului socialist, ca 
membru al guvernului cantonal din 
Basel. In 1956, obține mandatul de de- 
putat în Consiliul Statelor iar, trei ani 
mai tirziu, este ales în Consiliul Fe- 
deral, incredinfindu-i-se conducerea 
Departamentului Interior. În această 
funcţie, întreprinde reforme impor- 
tante, în specia! în favoarea democra- 
tizării învăţământului. În 1964, devine 
vicepreşedinte, pentru ca, în 1965, să 
fie ales preşedinte al Confederaţiei ; 
după aceea, continuă să conducă De- 
partamentul Interior, pînă la noua sa 
numire în funcţia de preşedinte. 

Noul preşedinte — „respectat pen- 
tru inteligența şi pentru calitățile 
sale de om politic“, cum releva presa 
elveţiană — este un adept al federa- 
lismului, reliefind, cu orice prilej, 
drepturile şi responsabilitätile cantoa- 
nelor în cadrul Confederaţiei. 


H. F. 


posta 
redactiei 


PUCIUL PANAMEZ 


Alexandru Nicolescu, Craiova. 
Lovitura de stat militară eşua- 
tà din Panama pare să fie, în 
lungul sir al puciurilor latino- 
americane, una dintre cele mai... 
scurte. La 15 decembrie, prese- 
dintele ţării, generalul Omar 
Torrijos, se afla într-o călăto- 
rie particulară în Mexic, unde 
asista la un concurs hipic. Se 
pare că Torrijos a primit sti- 
rea răsturnării sale de la pu- 
tere cu destulă stäpinire de si- 
ne si prezenţă de spirit ; ziaris- 
tilor care au reusit sä-l inter- 
vieveze, le-a declarat că nu sînt 
incă jucate toate cărţile. Expe- 
rienta generalului Torrijos in 
materie de lovituri de stat avea 
să-și spună cuvîntul. Anul tre- 
cut, la 11 octombrie, era unul 
dintre autorii puciului militar 
care îl înlătura de la preşedin- 
fie pe Arnulfo Arias, ales cu 
numai 11 zile în urmă. La con- 
ducerea juntei militare guver- 
namentale ajunge în februarie, 
după ce-şi înlătură principalul 
adversar, colonelul Martinez, 
șef al statului major. Au urmat 
numeroase încercări de a-l înlă- 
tura de la conducere, sugrumate 
toate într-o fază iniţială. În 
timpul guvernării sale, genera- 
lul 'Torrijos a confiscat de mai 
multe ori ziarele şi revistele, a 
dispus închiderea posturilor de 
radio şi televiziune, a dizolvat 
Boa a interzis partide- 
e politice, a închis porţile u- 
niversitàtii sub motivul cà ar fi 
fost descoperite aici arme des- 
tinate „subversiunii“. Şi, totuși, 
generalul Torrijos päcätuia în 
ochii celor care au organizat 
recenta lovitură de stat „de 
prea mult liberalism“. în guver- 
nul său, ministrul însărcinat cu 
afaceri pe lîngă preşedinte, 
Juan Materno Vasquez, și mi- 
nistrul muncii, Romulo Escobar 
Bethancourt, erau ` considerati 
drept personalitàti de stînga. 
In acelasi timp, Torrijos a ini- 
tiat o reformà agrarà cu carac- 
ter limitat si a sprijinit forma- 
rea unui puternic sindicat la 
Chuquiri, provincie în care fai- 
mosul trust nord-american „U- 
nited Fruit Co“ posedă întinse 
plantaţii. 

Aflind de lovitura de stat, 
Torrijos a plecat din Mexic în 
Nicaragua, apoi, în secret, cu 
un avion pus la dispoziţie de 
preşedintele nicaraguez, a ajuns 
la Chuquiri şi a sondat spiritul 
Gărzii nationale, care indepli- 
nește funcţiile armatei şi ale 
poliţiei. La sosirea la Ciudad 
de Panama, după un scurt 
schimb de focuri, coloneii Ama- 
do Sanjur, Ramiro Silvera si 
ceilalţi organizatori ai loviturii 
de stat au fost arestoj de Gar- 
da națională, La conferința de 
presă, organizată după reinstala- 
rea sa, președintele Torrijos a 
declarat că nu se va roduce 
nici o schimbare în planurile 
sale privind alegerile din 1970, 


anunțate anterior ca avînd 
drept scop „restabilirea vieţii 
republicane normale în cadrul 


legal tradițional“, „Un incident 
de patruzeci şi opt de ore, a 
spus Torrijos, nu poate afecta 
un plan pe un an“. Observato- 
rii politici subliniază cu ironie 
concordanța dintre intenție si 


realitate în scurtul „incident“ ; 
autorii loviturii de stat numise- 
ră regimul lor o putere instala- 
tă „provizoriu“. 


TRATATUL DE SECURITATE 
JAPONO-AMERICAN 


Viorel Neacşu, Bucureşti. 1) 
Tratatul de securitate japono-a- 
merican a fost semnat la 8 sep- 
tembrie 1951, la San Francisco, 
citeva ore dupä incheierea tra- 
tatului de pace separat cu Sta- 
tele Unite. Dieta japonezä a ra- 
tificat tratatul de securitate la 
19 noiembrie 1951, iar Senatul 
American — la 20 martie 1952. 
Tratatul a intrat in vigoare la 
28 aprilie 1952 (cind-au fost 
schimbate la Washington docu- 
mentele de ratificare), dar, da- 
torită unor clauze care nemultu- 
meau opinia publică japoneză, 
s-a întreprins o revizuire in 
1960. Varianta revizuită a trata- 
tului, care se află si acum în vi- 
goare, a fost semnată la 19 ia- 
nuarie 1960, la Washington, fi- 
ind ratificată de Dieta japoneză 
la 21 iunie 1960 si de Congresul 
american — la 22 iunie 1960. 2) 
Japonia nu are armată. în arti- 
colul 9 al Constituţiei japoneze 
se precizează : „Aspirind sincer 
la o pace internaţională bazată 
pe dreptate şi ordine, poporul 
japonez: renunţă pentru totdea- 
una la război ca drept suveran 
al naţiunii, la ameninţarea ori 
folosirea forţei ca mijloc de re- 
giementare a conflictelor inter- 
naţionale. Pentru a atinge 
scopul fixat în paragraful pre- 
cedent, nu vor fi niciodată men- 
ţinute forte terestre, navale si 
aeriene, sau alt potenţial de 
război“. 3) Principalele baze ale 
flotei americane din Extremul 
Orient sînt amplasate la Yoko- 
suka, Sasebo, Naha (Okinawa), 
Guam si Subic (Filipine). 4) In 
Japonia există 147 baze militare 
americane. 

m rr 


E. Georgescu, Brăila. După 
cum stiti, în propunerile dele- 
gatiei Guvernului Revoluționar 
Provizoriu din Vietnamul de sud 
figurează ideea unor contacte 
cu delgatia S.U.A. la tratativele 
de la Paris. In interviul acor- 
dat revistei noastre (nr. 52), am- 
basadorul Nguyen Duc Van a 
menţionat, in această ordine 
de idei, că partea vietnameză 
este gata „să aibă și convorbiri 
directe“ cu delegaţia america- 
nă, în cursul cărora s-ar putea 
examina diferite probleme pri- 
vind evoluţia problemei vietna- 
meze. 
er _ 


Ion Ion Cälincu, Dilga, jud. 
Ialomița. Cea mai recentă din- 
tre cărţile lui Marcuse, apărută 
în 1969, este volumul „Filosofie 
şi revoluţie“, care reunește, 
însă, studii mai vechi ale filo- 
zofului. 

— 


Nicolae Andrei, Tirgoviste. 
Reţeaua de asociaţii secrete sici- 
liene, cunoscută sub numele de 
Mafia, a luat fiinţă între 1820 
si 1848, în serviciul latifundiari- 
lor locali. In legătură cu Mafia 
2; Statele Unite, vom mai re- 
veni. 


PR a) 

MISTERUL MAYA 


` TZELTAL 


Gabriel Sîrbu, Timisoara. 
Cele şase secole de înflorire ui- 
mitoare a culturii maya (apro- 
ximativ de la începutul erei 
noastre), timp în care s-au dez- 
voltat artele, astronomia, legis- 
laţia pacificà, au încetat brusc 
si oamenii care au produs-o au 
dispărut din America Centrală. 
Cu toate cercetările, săpăturile 
arheologice, utilizarea unor mij- 
loace moderne de investigare 
științifică si în ciuda numărului 
impresionant de specialiști care 
s-au ocupat de elucidarea aces- 


tei probleme, nu au putut îi 
încă descoperite cauzele  aces- 
tei disparitii. Dintre aşezările 


maya cercetate şi restaurate, 
cea mai interesantă pare a fi 
Chichen-ltza, descoperită în 
1924. Aici există, printre altele, 
un observator uriaș, cunoscut 
sub numele de „„Melcul“, datori- 
tă scării interioare în spirală ; o 
piramidă ridicată in cinstea 
Soarelui („El Castillo“), de 75 de 
picioare, construită deasupra 
unei alte piramide maya. Con- 
structiile populației maya cu- 
prindeau domeniile cele mai di- 
verse : stadioane, pieţe acope- 
rite, esplanade pentru ceremo- 
nii, piramide. S-au emis mai 
multe teorii privind dispariţia 
populaţiei maya. O ipoteză pre- 
supune că, datorită rezultatelor 
deficitare din agricultură si, în 
același timp, din pricina creste- 
rii rapide a populaţiei, s-ar fi 
declanşat o emigrare masivă. In 
cazul acesta, rămîne, însă, fără 


NIC 


HONDU, 
BRITA 


“HONDURAS 


'ALVADOR 


a ate 


răspuns întrebarea : încotro s-au 
îndreptat aceşti locuitori? A 
doua ipoteză : o revoltă genera- 
lizată a păturilor sărace ar fi 
distrus orice ierarhie civilă şi 
religioasă. Descoperirile nu vin, 
însă, în sprijinul unei aseme- 
nea presupuneri. A treia ipoteză 
susţine ideea cataclismelor at- 
mosferice şi a unor epidemii 
distrugătoare — malarie, ciumă, 
friguri galbene. Vestigiile arhi- 
tectonice si documenrele găsite 
înlătură, însă, şi această supo- 
ziţie. S-a emis si părerea că 
prăbuşirea oricărei autorităţi, ca 
urmare a unor posibile certuri 
interne, să fi dus la dispariţia 
civilizaţiei. Istoricii (şi nu nu- 


mai ei) se întreabă atunci ce 
motive ar fi putut provoca 
certuri interne cu asemenea 


consecinţe. In sfirsit, o ultimă 
ipoteză susţine invazia bruscă 
a unei populaţii străine, urmată 
de exterminarea totală sau 
aproape totală a „populaţiei 
maya. Nici această ipoteză nu 
rezistă unui examen serios, pen- 
tru că ar fi fost mai plauzibilă 
transformarea în sclavi a popu- 
latiei băștinașe. Așadar, dispari- 
ţia civilizaţiei maya rămîne 
încă un mare mister. (Harta ală- 
turată indică teritoriile pe care 
s-a dezvoltat cultura maya). 


Mihail Härfoagä, Sighişoara. 
Vă mulţumim. pentru aprecierile 
privind revista noastră. 

CATASTROFA DE LA 
CARACAS 


Dinu Ionescu, Constanţa. 
Avionul respectiv, un „Boeing 
707“ al companiei „Air France“, 
deservea ruta Santiago de Chile 
— Lima — Quito — Bogota — 
Caracas — Pointe-à-Pitre — 
Lisabona — Paris. La 3 de- 
cembrie ora 19,15, cîteva minute 
după decolarea de pe aeroportul 
din Caracas, avionul a explodat 
si s-a prăbuşit în mare. Niciuna 
din cele şaizeci şi două de per- 
soane aflate la bordul navei 
(patruzeci şi unu de pasageri, 
unsprezece membri ai echipaju- 
lui de serviciu si zece membri 
ai echipajului de schimb) nu a 
putut fi salvată. Operațiunile 
de salvare — la care au parti- 
cipat elicoptere, vedete, un 
contratorpilor al marinei vene- 
zuelane şi multe alte ambarca- 
tiuni — au fost ingreunate de 
întunericul nopţii. Cauzele ca- 
tastrofei nu sînt cunoscute. Se 
ştie doar că, puţin înaintea 
accidentului, comandantul de 
bord al avionului lansase un 
mesaj : „Pierd înălţime, nu pot 
controla aparatul“. O firma 
nord-americană, specializată în 
lucrări oceanice, a început ope- 
rațiile de recuperare a epavei 
avionului. Se pare că vor fi fo- 
losite aparate speciale de tele- 
viziune submarină, iar prin re- 
cuperarea calculatorului electro- 
nic, aflat în partea posterioară 
a fuselajului, se speră să se 
elucideze cauzele accidentului. 
Catastrofa de la Caracas amin- 
tește de alte accidente similare 
petrecute în această regiune. La 
16 martie 1969, un avion DC-8 
al companiei venezuelane „Via- 
sa“, după ce decolase de la 
Maracaibo, s-a sfărîmat ciocnin- 
du-se de o clădire. Accidentul 
— considerat drept cel mai 
mare din istoria aviaţiei civile 
— s-a soldat cu o sută cincizeci 
si patru de morti si o sută de 
răniţi. În decembrie 1968, un 
avion „Boeing“ al companiei 
americane „Panam“ s-a präbu- 
şit în mare cu puţin înaintea 
aterizării pe aeroportul din 
Caracas (cincizeci de victime). 
În sfîrşit, la 5 martie 1968, un 
alt „Boeing“, al companiei „Air 
France“, venind de la Caracas, 
s-a ciocnit de o colină cu puţin 
inaintea aterizärii la Pointe-à- 
Pitre (şaizeci si trei de victi- 
me). 


Dumitru Pîrvu, Iași. 1) In 
urma încercării de lovitură de 
stat din Libia, s-au luat o serie 
de măsuri excepţionale : crearea 
unui tribunal militar care să 
judece pe vinovaţi, promulgarea 
unei noi legi privind „protecţia 
revoluţiei libiene“ si proclama- 
rea unei Constituţii provizorii. 
Noua lege prevede pedeapsa cu 
moartea pentru orice persoană 
care ar încerca răsturnarea ac- 
tualului regim libian. 2) Marea 
Britanie s-a angajat să-și retra- 
gă toate forţele militare din 
Libia pînă la sfîrşitul lunii 
martie 1970. 


‚Jon Urseanu, Bacäu. 1) Exper- 
ţii au stabilit-că aproximativ 
250 000 de păsări pier anual in 


m E: 


Marea Britanie datorită poluă- 
rii apelor mării; în Olanda, 
aproape 50 de sperii sînt deci- 
mate în fiecare an; în Franţa, 
în rezervaţia Sept-Iles, 90 la 
sută din puii de pinguini și 
unele varietăți de păsări au 
fost distruse de „mareea nea- 
gră“ din 1967. În urma unor 
constatări de acest gen, extrem 
de numeroase în ultimul timp, 
s-a hotărît ca în 1970 — „an 
al conservării naturii“ — să fie 
prezentat proiectul unei conven- 
ţii de protecţie a faunei si flo- 
rei marine, 2) Potrivit statisti- 
cilor Organizaţiei Mondiale a 
Sănătăţii (O.M.S.), sinuciderea 
ocupă astăzi al treilea loc prin- 
tre cauzele de deces al persoa- 
nelor între cincisprezece și pa- 
truzeci si patru de ani in 
R.F.G., Austria, Canada, Dane- 
marca, Finlanda, Suedia si El- 
vetia, şi al patrulea loc in 
Australia, Belgia, S.U.A., Fran- 
ta, Norvegia, Olanda, Marea 
Britanie, Noua Zeelandă, 


ea n rea A m m mn aa ann ne mean 
VULCANI, CUTREMURE 


Aurel Zidaru, Brăila. 1) Nu 
există continent în care activi- 
tatea vulcanică să fie exclusă. 
În Europa, Italia are patru vul- 
cani activi, Islanda — doi, Gre- 
cia şi insulele Azore — cite 
unul. Teritoriile cele mai defa- 
vorizate din acest punct de ve- 
dere sînt Japonia — cinci vul- 


Noua 


cani, Indonezia — patru, 
Zeelandă — trei, Alaska — trei, 
Cea mai catastrofală erupție în- 
registrată pină în prezent este 
cea de la 8 mai 1992, din insula 


Martinica (vezi „Poșta redac- 
tiei* nr. 51), a vulcanului Pelée, 
cînd oraşul Saint Pierre a fost 
distrus, fiind ucise peste 40 000 
de persoane. 2) Din anul 79, 
cînd a erupt pentru intiia oară 
Vezuviul, și pină acum, au fost 
înregistrate in întreaga lume 
aproape 3000 de erupții (din 
care 2000 de importanţă redusă 
ori medie, în Pacific) ale celor 
650 de vulcani activi. 3) Dintre 


cutremurele dezastruoase care 
au zguduit lumea, amintim pe 
cel ce la Kansu, în China (1920), 
cînd au fost înregistraţi 180 000 
de morti. Țările atinse adesea 
de cutremure, de cele mai multe 
ori cu consecinţe dureroase, sint 
Turcia (1912, 1939—1940, 1953, 
1966, 1968) — 45000 de morţi; 
Iran (1953, 1956, 1957, 1958, 1960 
1962, 1968) — 50000 de morţi; 
Chile (opt cutremure în 60 de 
ani) -- 30000 de morti; Africa 
de nord si America Centralä. 


REFORMA CALENDARULUI 


Reforma calendarului, in 
sensul „simplificärii“ ccestuia, 
a constituit, spre sfirşitul anilor 
'20, tema unor îndelungate dis- 
cuții purtate în cadrul unor or- 
ganisme ale Ligii Naţiunilor. 

Prima reformă a calendarului 
fusese înfăptuită în timpul lui 
Iulius Cezar, în anul 46 î.en., 
stabilindu-se durata anului la 
365 zile şi 6 ore (aşa-numitul 
„calendar Iulian“ sau „calendar 
în stil vechi“). În decurs de 4 
ani, cele 6 ore constituiau o zi 
în plus, anul respectiv, bisect, 
avind, deci 366 zile. Mai tirziu, 
s-a constatat că, în realitate, 
durata medie a anului solar 
depășea cu 11 minute şi 14 se- 
cunde durata anului calendaris- 
tic iulian. Pentru a corecta 
această diferenţă, papa Grigore 
al XIII-lea (1572—1585) a înfàp- 
tuit, în 1582, o nouă reformă a 
calendarului. Deoarece diferența 
ajunsese pe atunci la 10 zile, 
ziua de 5 octombrie 1582, cînd 
noul calendar a intrat în vigoa- 
re, era socotită drept 15 cetom- 
brie (aşa-numitul „calendar gre- 
gorian“ sau „calendar de stil 
nou“). Germania si Ţările de Jos 
au adoptat acest calendar la 
sfîrşitul secolului al XVII-lea, 
Elveţia — 1701, Anglia — in 
1752, Suedia — in 1753 etc. O 
serie de alte färi au adoptat 
acest calendar după primul 
război mondial. In România, 
calendarul gregorian a fost in- 
trodus la 1 octombrie 1924, 
care a devenit 14 octombrie, 
noul calendar fiind, deci, devan- 
sat față de vechiul calendar cu 
două săptămîni. 

De-a lungul anilor, calendarul 
gregorian a constituit obiectul a 
numeroase discuţii, critici şi 
proiecte de reformă — unele 
realiste, altele  utopice. La 
începutul secolului nostru, între 
1900 şi 1914, problema reformei 
calendarului a fost discutată la 

patru congrese internaționale. 
După primul război mondial, în- 
tre 1919 şi 1925, ea a figurat pe 
ordinea de zi a altor trei con- 
grese, Începînd din 1925, Liga 
Naţiunilor a dezbătut si ea 
această problemă, discuțiile 
purtindu-se, în special, în ca- 
drul Comisiei consultative şi 
tehnice a Organizației comu- 
nicatiilor si tranzitului. Conform 
Rezoluției din 20 august 1927, 
comunicată de către secretarul 
general al Ligii Naţiunilor, la 30 
septembrie 1927, tuturor guver- 
nelor lumii, crearea comitetelor 
naţionale de studiu pentru re- 
jorma calendarului räminea la 
latitudinea fiecărui guvern, a- 
cestea urmînd, însă, să prezinte 
concluziile lor, sub formä de 
rapoarte, Ligii Naţiunilor. În 
cursul anului 1928, astfel de co- 
mitete au apărut mai întîi în 
Ungaria şi S.U.A., apoi şi în 
alte țări. Pînă la sfîrşitul anu- 
lui 1928, Comitetul special de 
studii al Ligii Naţiunilor pentru 
reforma calendarului primise 
din partea comitetelor naţionale 
din diferite țări nu mai putin 
de 185 de proiecte de reformă a 
calendarului, pe care le-a îm- 
pärfit în trei mari grupe. Prima 
grupă a proiectelor de reformă 
se limita la o egalizare relativă 
a trimestrelor, fiecare trimestru 
urmând să aibă două luni de 30 
zile şi o lună de 31 zile, şi un 
trimestru cuprinzînd o zi su- 
plimentarà. Nu s-a stabilit nici 
o „zi albă“ (zi în afara säptämi- 
nii), anul urmând, astfel, să aibă 
365 zile. Cea de-a doua grupă 
a proiectelor de reformă preve- 
dea crearea a 13 luni de cîte 28 
zile, Cea de-a treia grupă preve- 
dea 12 luni: 8 luni de 30 zile 
si 4 luni de 31 zile. Grupele doi 
și trei comportau introducerea 
unei „zile albe“ (respectiv, două 
zile în anii bisecți) şi stabileau 
un „calendar perpetuu“, anul 
urmînd să aibă 365 si 366 zile. 
Comitetul nu s-a oprit în mod 
special asupra vreuneia din 
creste grupe de proiecte; le-a 
reținut pe toate, hotărînd ca, la 
momentul oportun, Liga Naţiu» 
nilor să convoace o „Conferinţă 
internaţională pentru reforma 
calendarului“. O asemenea con- 
ferintà nu a avut însă loc. 


D. G. IONASIU 
student Bucuresti 
— 

A. Boieriu, Bucuresti. Inten- 
tionäm sà publicăm în curînd 
un articol despre familia Ken- 
nedy. 

